गले की खराश की कई वजह हो सकती हैं। कई बार लोगों को मौसमी कारणों से गले में खराश हो जाती है। वहीं कुछ लोगों के शरीर की प्रकृति ऐसी होती है कि वे सालभर इस समस्या से जूझते रहते हैं। जिन लोगों की प्रतिरोधक क्षमता कमजोर होती है, वे इसका सामना अक्सर करते हैं। मौसम में जरा-सा बदलाव उन्हें परेशान कर सकता है। इसलिए शरीर की प्रकृति और लक्षण जानने के बाद ही कोई उपचार प्रभावी हो सकता है। आमतौर पर होने वाली खराश के लिए ये उपाय काफी असरदार साबित होते हैं।